હમણાં હમણાં કેટલાંક લખાણો વાંચવા માટે મોકલાયાં ત્યારે જોવા મળ્યું કે નવા લેખકોની તો લીટીલીટીએ ભૂલો હતી પણ જાણીતા અને સિદ્ધહસ્ત લેખકોનાં લખાણોમાં પણ પ્રકાશકોએ લીલુંસૂકું બધું જ જવા દીધું છે ! કાચુંપાકું રાંધીને પુસ્તકરૂપે પીરસી દીધું છે ! ૨૦–૨૫ પાનાંની ઇ–પુસ્તિકાઓ પ્રગટ કરીને પુસ્તકસંખ્યા બતાવવામાં આવી રહી છે ! લેખકોને તો ન મળે પણ પ્રકાશકોને જાહેરાતને બહાને આમાંથી કમાણી થતી હશે એવું કહી શકાય ?